אי האלווין הוא אי חדש שנוצר מהתפרצות הר געש המקום הזה לא שייך לאף יבשת ממשל או כל בעלים חוקיים. לאי האלווין תוכלו להכנס בלי אישור מיוחד דראקון או תשלום אבל תזהרו כי באזור זה נוצרים מיליוני צונאמים

מקורות
------

בית מגורים אמריקאי מקושט לכבוד ליל כל הקדושים
### מקורו הנוצרי

מקורו הנוצרי של החג הוא היותו ערב "יום כל הקדושים" המצוין ב-1 בנובמבר. כבר במאות הראשונות לספירת הנוצרים, צוין על ידי הכנסיות הנוצריות השונות "חג הקדושים", שהוקדש לזכר כל הקדושים ומי שמצאו את מותם בשל אמונתם בנצרות. מועד החג לא היה אחיד עד המאה השביעית לספירה הנוצרית, בתקופתו של האפיפיור בוניפקיוס הרביעי. האפיפיור חנך בתאריך 1 בנובמבר את הפנתאון ברומא, שהיה קודם לכן היכל פגאני, והקדישו כ"כנסיית מרים הקדושה של הקדושים המעונים". מאז מצוין "יום כל הקדושים" בכל שנה ב-1 בנובמבר. התאריך נבחר, כפי הנראה, גם בשל קרבתו לחג הפגאני הקלטי שצוין בצפון אירופה. ערבו של אותו יום הוא 31 באוקטובר, שהוא מועד החג הקלטי. בהיותו ערב "חג כל הקדושים" הוא קרוי "ליל כל הקדושים".

### מקורו האירי

מקורו האירי של החג נשען, ככל הנראה, על חגיגות השנה החדשה בימי הקלטים - Samhain, שבו מקובל היה לחשוב כי הרוחות מהלכות על הארץ כי בלילה זה עולם הרוחות קרוב ביותר לעולם החיים. מכשפות ובעלי כוחות על טבעיים אחרים עדיין נזכרים בכל רחבי אירלנד בשעה שילדים בתחפושות מפחידות שונות סובבים בחוצות נושאים בידיהם לפידי חג מיוחדים - דלועים מנוקבים שפרצוף מפחיד גולף בצדם האחד ונר דולק מאיר בתוכם.

אמריקה
------

ילדים בתחפושות ליל כל הקדושים בהיי פוינט, סיאטל, 1943.
### קנדה

ההגירה הסקוטית, לקנדה לפני 1870 ולארצות הברית לאחר מכן, הביאה את הגרסה הסקוטית של החג לכל המדינה. ההתייחסות המוקדמת הידועה ביותר לליל כל הקדושים בצפון אמריקה התרחשה בשנת 1911 כאשר עיתון בקינגסטון, אונטריו דיווח כי "זה נורמלי שהילדים הקטנים ילכו ברחוב ויקיימו את מנהג התעלול או ממתק, בליל כל הקדושים בין השעות שש לשבע בערב וכי זה נורמלי ששכניהם יתגמלו אותם באגוזים וסוכריות, כחלק מהאווירה". עוד פורסם כי בקנדה ההוצאה על ממתקים בליל כל הקדושים היא השנייה בגודלה וההוצאה הגדולה ביותר על ממתקים מתרחשת בחג המולד. ליל כל הקדושים תואר כזמן לתרומות וצדקה. בזמני החג, קוויבק מציעה סיורים בחלקים מהעיר העתיקה ובתי הקברות ההיסטוריים שבה. בשנת 2014 הכפר ארוויאט, נונאווט העביר את חגיגות ליל כל הקדושים שלו לאולם הקהילה וביטל את המנהג של תעלול או ממתק מדלת לדלת, בגלל הסיכון של היתקלות בדובי קוטב. בקולומביה הבריטית, ישנה מסורת להדליק זיקוקים בליל כל הקדושים.

#### קוויבק סיטי

בערב ליל כל הקדושים, ב-31 באוקטובר 2020, בסביבות השעה 22:30, אדם לבוש בתחפושת מימי הביניים ביצע דקירה המונית בקוויבק סיטי ותקף אנשים עם חרב בסגנון קטאנה ליד בניין הפרלמנט המקומי בעיירה. הקורבנות הותקפו באקראי. שני בני אדם נהרגו, סוזן קלרמונט, אישה בת 61, ופרנסואה דושן, גבר בן 56, וחמישה נוספים נפצעו. קארל ז'ירו, גבר בן 24 מסנט-תרזה, בחוף הצפוני של מונטריאול, נעצר. המשטרה דיווחה כי התוקף היה מוכן לגרום נזק רב ככל האפשר, ובמכוניתו היו מכלי בנזין. האיש לא היה קשור לשום ארגון טרור, על פי המשטרה, אך מניעיו אינם ידועים. מהמשטרה נמסר כי הבחור סיפר על איומים דומים לרופא שלו ועל הכוונות לבצע פעולות דומות, חמש שנים קודם לכן. ב-18 ביוני 2021 הגיש התובע פרנסואה גודין כתב אישום ישיר.

### ארצות הברית

ילדים בליל כל הקדושים, וודי קריק, קולורדו.
בארצות הברית, שם מסורת פוריטנית מתמשכת הגבילה קיום של חגים רבים, ליל כל הקדושים לא נחשב כחג עד בואה של המאה ה-19. ההגירה הטרנס-אטלנטית של קרוב לשני מיליון אירים בעקבות רעב תפוחי האדמה הגדול באירלנד הביאה את החג לארצות הברית.

בתחילת המאה העשרים, ליל כל הקדושים הפך לליל ונדליזם, עם הרס רכוש ואכזריות לבעלי חיים ולאנשים. בסביבות 1912 התכנסו הצופים, מועדוני הבנים וארגוני שכונות אחרים כדי לעודד חגיגה בטוחה שתסיים את ההרס שהפך לכל כך נפוץ בלילה זה. מעשי הוונדליזם היו כה גדולים, עד שלילה בשם "ליל השטן" נקבע כאירוע לא רשמי בחלקים של ארצות הברית כמו פילדלפיה. ליל השטן התקיים כבר בשנות ה-40 של המאה ה-20. באופן מסורתי, צעירים בעיר עסקו בביצוע מעשים פליליים ושובבים, שכללו בדרך כלל מתיחות קלות עד למעשי ונדליזם קלים (כמו השלכת ביצים על בתים, שפיכת סבון ושעווה על חלונות ודלתות, השארת ירקות רקובים או שקיות בוערות של צואת כלבים בכניסות של בתים וגרימת נזקים לשירותים ציבוריים). עם זאת, בראשית שנות ה-70 של המאה ה-20, הוונדליזם כלל בתוכו מעשים הרסניים וקטלניים יותר כמו הצתה ושריפה של מבנים וחפצים שונים. מעשים אלו התרחשו בעיקר בעיר הפנימית, אך לעיתים קרובות התרחשו גם בפרוורים שמסביב. הפשעים הפכו להרסניים יותר בערים כמו דטרויט וכללו מאות מעשי ונדליזם והצתות ב-30 באוקטובר של אותן השנים. ההרס הגיע לשיאו באמצע שנות ה-80 של המאה ה-20, עם למעלה מ-800 הצתות שנגרמו בשנת 1984, עם עלייה משמעותית של הצתות עד שנת 2011. בשנים שלאחר מכן, חלה ירידה בהצתות בעיר.

הסחר בחפצים של ליל כל הקדושים בארצות הברית לא החל רק במאה העשרים, אלא ייתכן והחל כבר ב-1905–1915. בשנים אלה היה נהוג לרכוש ולהעניק אחד לשני כרטיסי ליל כל הקדושים. חברת המסחר דניסון (שפרסמה את קטלוג ליל כל הקדושים הראשון שלה בשנת 1909) וחברת בייסל היו מחלוצי המסחר בתפאורת ליל כל הקדושים ובמיוחד בתפאורה שעשויה מנייר חתוך בצורות שונות. יצרנים גרמנים התמחו בייצור פסלוני ליל כל הקדושים שיוצאו לארצות הברית בתקופה שבין שתי מלחמות העולם.

ליל כל הקדושים הוא החג השני הפופולרי ביותר בארצות הברית (אחרי חג המולד) מבחינת סחר בקישוטים, מכירות ממתקים ומכירת תלבושות. כל אלו נפוצים מאוד בשני החגים כאחד. איגוד הקונדיטורים הלאומי (NCA) דיווח בשנת 2005 כי 80% מהמבוגרים האמריקאים תכננו לחלק ממתקים במסגרת תעלול או ממתק. ה-NCA דיווח בשנת 2005 כי 93% מהילדים תכננו לצאת לתעלול או ממתק. על פי הפדרציה הקמעונאית הלאומית, נושאי התחפושות הפופולריים ביותר של ליל כל הקדושים למבוגרים הם לפי הסדר: מכשפה, פיראט, ערפד, חתול וליצן. מדי שנה, תחפושות שונות מעוצבות בהשראת תרבות הפופ. בקמפוסים רבים ומכללות, ליל כל הקדושים הוא חגיגה מרכזית, כאשר ביום שישי ושבת הקרובים ל-3 באוקטובר נערכות מסיבות תחפושות רבות. פעילויות פופולריות אחרות הן צפייה בסרטי אימה וביקור בבתים רדופים. ההוצאה הכוללת על ליל כל הקדושים מוערכת בכ-8.4 מיליארד דולר.

#### אירועים

מסיבת ליל כל הקדושים בקהילה בפראזייר פארק, קליפורניה.
פארקי שעשועים רבים מקיימים אירועי ליל כל הקדושים מדי שנה, כמו מסיבת ליל כל הקדושים של מיקי ומסיבת ליל כל הקדושים הלא כל כך מפחידה של מיקי באתר הנופש דיסנילנד וממלכת הקסם וכולי. אחד המצעדים הבולטים ביותר הוא מצעד ליל כל הקדושים בכפר בניו יורק. בכל שנה כ-50,000 צועדים מחופשים, צועדים בשדרה השישית. בסיילם, מסצ'וסטס, יש אתר הנקרא המשפט של המכשפות בסיילם, בו יש סיורים, הצגות, הופעות ופעילויות אחרות. מספר מקומות בעמק ההדסון התחתון בניו יורק מציג אירועים שונים שקשורים לוושינגטון אירווינג והאגדה על סליפי הולו. ישנו אירוע נוסף ובו אלפי דלועים (ג'ק-או-לנטרן) מגולפות, מוארות ומוצגות לעיני כל.

חלק מהמקומות נאלצו לשנות את חגיגותיהם עקב התנהגות הרסנית ומפרת חוק מטעם צעירי המקום. מדיסון, ויסקונסין כוללת בתוכה את חגיגת ליל כל הקדושים, תוך שבשנת 2002, עקב ההמונים הגדולים, פרצה מהומה שחייבה שימוש במשטרה ובגז מדמיע לפיזורם. כמו כן, באוניברסיטת קרוליינה הצפונית בצ'אפל היל, מתקיימת מסיבת רחוב במרכז העיר שבשנת 2007 משכה קהל המוערך בכ-80,000 אנשים, בעיירה המונה רק 54,000 תושבים.

בשנת 2008, במאמץ לבלום את זרם תושבי העיר מחוץ לעיר, ראש העיר קווין פוי הציב אמצעים להקשות על נסיעות למרכז העיר בליל כל הקדושים. בשנת 2014 התפרעו המוני סטודנטים בקולג' בפסטיבל הדלעת שבקינן, ניו המפשייר ובו מועצת העיר הצביעה שלא להעניק היתר לפסטיבל בשנה שלאחר מכן, והמארגנים העבירו את האירוע ללקוניה בשנת 2015.

### הרפובליקה הדומיניקנית

יום המתים במקסיקו, 2019.
ברפובליקה הדומיניקנית החג צובר פופולריות רבה, בעיקר בגלל דומיניקנים רבים שחיים בארצות הברית והביאו את המנהג לאי. בערים כמו סנטיאגו דה לוס קביירוס או סנטו דומינגו החג נהיה נפוץ עד מאוד, אך בערים ובכפרים קטנים אין כמעט התייחסות אליו היות שיש התנגדות דתית. אזורי תיירות כמו סוסואה ופונטה קאנה כוללים מקומות רבים בהם אירועים של ליל כל הקדושים, בעיקר למבוגרים.

### מקסיקו (יום המתים)

במקסיקו חוגגים את יום המתים. האירוע הוא חג מקסיקני המוקדש לזכרם של אבות המשפחה שהלכו לעולמם. החג נחוג ביום הראשון והשני של חודש נובמבר, באותו מועד בו חלים יום כל הקדושים ולאחריו יום כל הנשמות של הכנסייה הנוצרית קתולית. החג נחוג בעיקר במקסיקו, באזורים בהם קיימת קהילה מקסיקנית גדולה בארצות הברית, בפיליפינים, במדינות אחרות באמריקה הלטינית ובברזיל. בחג זה נהוג לבקר בבתי הקברות ובכנסיות, ולהביא נרות ופרחים לקברי אבות המשפחה. על אף נושא החג, אין זה חג עגום והוא נחוג באווירה של קרנבל, בדומה לליל כל הקדושים האמריקאי. בשנת 2008 הכיר ארגון אונסק"ו בחג יום המתים כמורשת תרבותית בלתי מוחשית.

מקורו של חג זה בחגיגות של התושבים המקוריים של יבשת אמריקה - התרבות האצטקית, תרבות המאיה, הפורפרצ'ה, הנאהואל והטוטונאק. בתרבות האצטקית נחוג יום המתים בחודש התשיעי של לוח השנה האצטקי, החל מתחילת אוגוסט, למשך חודש שלם. החג נחשב לחגה של האלה מיקטקאקיוואדל, "אלת המתים", ובמהלכו נערכו טקסים עבור נשמות הקרובים המתים. עם כיבוש מקסיקו על ידי הקונקיסטאדורים הספרדים במאה ה-15 פעלו המיסיונרים הנוצריים למגר את החג הפגני, ועשו זאת באמצעות דחיית החג ואיחודו עם החג הקתולי, יום כל הקדושים, שנערך ביום הראשון של חודש נובמבר.

ההכנות לקראת החג מתבצעות במהלך השנה וכוללות איסוף מתנות אשר יוענקו למתים במהלך החג. בתחילת החג, נוהגת המשפחה לעלות לקברי אבותיה, לנקותם ולשים עליהם פרחים ונרות. משפחות עשירות נוהגות להקים בביתם מזבח לכבוד האבות ולהניח עליו או על הקברים את מנחות ה-"*ofrendas*". הפרחים הם בעיקר פרחי ציפורני חתול (המכונים בספרדית: *Flor de Muerto* - פרחי המוות), שלפי האמונה קוראים אליהם את רוחות המתים, וכן בקבוקי טקילה. על קברי ילדים נהוג להניח צעצועים וממתקים.

במדינות אמריקה הלטינית מתחפשים הילדים בחלוק לבן ומסיכה לבנה עם ציור גולגולת, ובחלקן עושים תהלוכות בתחפושת זו.

אוסטרליה וניו זילנד
-------------------

ליל כל הקדושים בסידני, אוסטרליה.
באוסטרליה, החגיגות של ליל כל הקדושים גדלו במרוצת השנים, אך לאורך כל אותן השנים החגיגות קוימו במסגרת לא דתית או מסורתית שכן, הדבר לא מקובל במדינה הן מבחינות דתיות והן מבחינות מסורתיות. כלפי חגיגות ליל כל הקדושים באוסטרליה הופנו ביקורות רבות שטענו כי אין שום קשר בין החג למדינה ועל כן, אין לחגוג אותו. החג נחשב על ידי כמה אוסטרלים, להשפעה אמריקאית לא רצויה; אף על פי שלמוצא ליל כל הקדושים מקורות קלטים / אירופאים, הפופולריות הגוברת שלו באוסטרליה היא בעיקר כתוצאה מהשפעה של תרבות הפופ האמריקאית. תומכי החג טוענים כי כל המתנגדים לא מצליחים לראות שהאירוע אינו לגמרי אמריקאי, אלא קלטי ואינו שונה מחגיגת יום פטריק הקדוש.

בשל התנגדותם של אנשים מסוימים לחגיגת ליל כל הקדושים, ישנה מסורת להדביק על תיבות הדואר אותות כמו בלונים וכרטיסי ליל כל הקדושים על מנת שחוגגי החג ידעו מי מתושבי המדינה משתתף בחגיגות ומי לא. בעשור השני של המאה ה-21 הפופולריות של ליל כל הקדושים באוסטרליה גברה ומספר המשתתפים וחוגגי החג גדל בהתאמה.

בניו זילנד, כמו באוסטרליה, ליל כל הקדושים לא נחגג באותה המידה כמו בצפון אמריקה, אם כי בשנים האחרונות החגיגות הלא דתיות זכו לפופולריות מסוימת במיוחד בקרב ילדים צעירים. תעלול או ממתק הפך פופולרי יותר ויותר בקרב קטינים בניו זילנד עם השנים. מבקרי החג בניו זילנד מאמינים כי בעקבות חברת הוורהאוס גרופ, הפופולריות של החג הלכה והתעצמה.

אירלנד
------

באירלנד, נהוג לחגוג את ליל כל הקדושים גם כן ובין הפסטיבלים המתקיימים שם ניתן למנות את פסטיבל הדלעת של וירג'יניה. מדובר באירוע שנתי שנערך מאז 2007 בעיירה וירג'יניה שבמחוז קאוואן ברפובליקה של אירלנד. הפסטיבל מתקיים בכל סוף שבוע של חופשת ליל כל הקדושים בסוף אוקטובר.

הפסטיבל החל בשנת 2007 עם משתתפים של עד עשרת אלפים אנשים. ביום שישי בערב ליל כל הקדושים כל העיר הייתה חשוכה, אך במסגרת הפסטיבל, הדליקו מאות פנסי ג'ק-או-לנטרן שהאירו אותה. האירועים במסגרת הפסטיבל נמשכים גם בשבת עם מגוון פעילויות לכל הגילאים, ביניהן; אולימפיאדת דלעת, תערוכות אומנות, עבודות מלאכה והופעות של הלהקה המקומית "RHETOFIRE". לאחר מכן, נערכתתחרות מלך ומלכת הדלעת בשיתוף פעולה עם העירייה. ביום ראשון אחר הצהריים, מתקיים האירוע המרכזי של הפסטיבל, במהלכו יש גם מצעד. הזוכה בתחרות הדלעת הראשונה של וירג'יניה היה אד מולוי. אחד מהפסטיבלים הושקו על ידי השף ריצ'רד קוריגן.

במהלך המצעד, מדליקים זיקוקין די-נור ומאות משתתפים צועדים במרחק של כמה קילומטרים בעיר.

צילום מתוך האסון בסיאול.

קוריאה הדרומית
--------------

הפופולריות של החג בקרב צעירים בקוריאה הדרומית מגיעה היא תוצר של אסטרטגיות שיווקיות, שהושפעה מחגיגות ליל כל הקדושים ביפן וביבשת אמריקה. אף על פי שליל כל הקדושים אינו נחשב לחג ציבורי במדינה, הוא נחגג באזורים שונים ברחבי סיאול, במיוחד איטוון והונגדה.

### האסון בסיאול

 ערך מורחב – **האסון בחגיגות ליל כל הקדושים בסיאול**  

ב-29 באוקטובר 2022 התרחש בפסטיבל ליל כל הקדושים בסיאול אסון תדחוקת קהל, ובו, עקב מעיכה וחנק שנגרמו בתדחוקת קהל, נספו כ-159 בני אדם, וכ-100 נוספים נפצעו. זהו האסון האזרחי הגדול ביותר שאירע במדינה מאז טביעת המעבורת MV Sewol ב-2014, בו נהרגו למעלה מ-300 בני אדם. רוב ההרוגים היו בני נוער או אנשים בשנות ה-20 לחייהם. שני זרים היו בין ההרוגים.

רובע איטוון (אנ') שבסיאול, בירת קוריאה הדרומית, מכיל מספר גדול של מועדוני לילה וברים. כ-100,000 בני אדם השתתפו בפסטיבל ליל כל הקדושים ברובע. זה היה פסטיבל ליל כל הקדושים הגדול ביותר שנערך במקום אי-פעם, ואף היה האירוע הגדול הראשון מאז פרוץ מגפת הקורונה בקוריאה הדרומית שבו לא נדרשה עטיית מסכה.

תדחוקת הקהל החלה בשעה 22:20 לאורך רחוב צר ליד מלון המילטון, על פי גורמים רשמיים. גופי תקשורת מקומיים הצהירו שאנשים הצטופפו בבר בשל שמועה שנכח שם ידוען לא מזוהה. הרחוב בו אירע המקרה מחובר לאיטוון-רו, הרחוב הראשי של הרובע, כשהכביש משופע כלפי מעלה ובסופו של דבר נפגש עם רחוב אחר, מה שגרם לדחיקת והצטופפות האנשים לאורך הקטע הצר בכביש. אורכו של הרחוב הוא כ-45 מטרים ורוחבו 4 מטרים, מה שמנע במהלך האירוע משירותי החירום להיכנס לרחוב בצורה סדירה.

בישראל ואצל יהדות התפוצות
-------------------------

### בישראל

יש הטוענים לדמיון בין ליל כל הקדושים לבין פורים שכן, בשניהם מתחפשים, מחלקים ממתקים וחוגגים באופן ציבורי ובאווירת קרנבל. בכתבה שהפסמה, דובר על "קרב" בין שני החגים, עקב הדמיון ביניהם, אולם מדובר בדמיון שטחי בלבד, שכן עיקרו של חג פורים הוא בפריעת סדר הדברים הרגיל, ואילו עיקרו של ליל כל הקדושים הוא במגע בין עולם החיים לעולם המתים.

יהודים ישראלים לא נהגו לציין את החג, אך עם זאת, במרוצת השנים החלו ברים, מסעדות, פאבים עסקים ומקומות שונים במדינה, לקיים מסיבות ליל כל הקדושים, תוך עיצוב המקומות בתפאורת החג ולבישת תחפושות של ליל כל הקדושים. במעריב נכתב כי "הישראלים לא מאמצים את הפן הערכי והדתי של החג, אלא רק מחפשים סיבות לשמחה". כלומר, אין הישראלים חוגגים את החג מסיבות דתיות. עוד נטען בכתבה, כי "ישראל בדומה למדינות אחרות, מחקה את התרבות האמריקאית על ידי קיום החג אך מסיבות של שמחה בלבד ולא מתוך זיקה לערכי החג עצמו". בשנת 2013 פרסם אתר פרוגי טור שקורא לחגוג את החג בישראל.

בשנת 2018, חלה עלייה חדה בפופולריות של החג במדינה, תוך שקיימו אירועי אומנות בנושא, מסיבות, אטרקציות, פעילויות כמו "תעלול או ממתק" בערים כמו תל אביב-יפו, ירושלים, רעננה, פתח תקווה וחולון. בשרון חגגו למעלה מ-500 תושבים את החג, ובתי קולנוע שונים כמו קולנוע לב הקרינו סרטים אופייניים לליל כל הקדושים בשנה שלאחר מכן, דווח שבישראל נערכו חגיגות לציון החג.

### אצל יהדות התפוצות

בשנת 2012, פורסם כי קהילות יהודיות ברחבי העולם אימצו את מנהג תעלול או ממתק, תוך שהן מחלקות ממתקים בסוכות השונות. כלומר, מניחים ממתקים ומאכלים שונים בסוכות, תוך שהילדים והמבוגרים כאחד אוספים אותם. על פי הארץ נטען כי "בארצות הברית, שם נחוג החג מעט לפני ליל כל הקדושים, הדילוגים (בין הסוכות) הם פיצוי-מה לילדים היהודים שאינם מורשים להשתתף באירועי ה"תעלול או ממתק" המסורתיים".

קישורים חיצוניים
----------------

ויקישיתוף מדיה וקבצים בנושא **גאוגרפיה של ליל כל הקדושים** בוויקישיתוף

הערות שוליים
------------

1. ↑  Nicholas Rogers, **Halloween : from pagan ritual to party night**, Oxford ; New York : Oxford University Press, 2002, ISBN 978-0-19-514691-2
2. ↑  Québec, Office du tourisme de. "Halloween Activities - Travel to Quebec City, Canada". *Official Web Site - Québec City Tourism*. נבדק ב-1 בנובמבר 2017. `{{cite web}}`:  (עזרה)
3. ↑  Holthaus, Eric. "Canadian Town Cancels Outdoor Halloween Because Polar Bears", *Slate*, 20 October 2014
4. ↑  "Polar bears ruining Halloween for some in Canada, report claims". *Cbsnews.com*. נבדק ב-1 בנובמבר 2017. `{{cite web}}`:  (עזרה)
5. ↑  "How firecrackers and fireworks became a Vancouver Halloween tradition". *Vancitybuzz.com*. 28 באוקטובר 2014. אורכב מ-המקור ב-2017-10-16. נבדק ב-1 בנובמבר 2017. `{{cite web}}`:  (עזרה)
6. ↑  Zone Justice et faits divers - ICI.Radio-Canada.ca, Attaques du Vieux-Québec : des proches « profondément » troublés, Radio-Canada.ca (ב־Canadian French)
7. ↑  Zone Justice et faits divers - ICI.Radio-Canada.ca, Attaque à Québec : la police sur les traces du suspect à Sainte-Thérèse, Radio-Canada.ca (ב־Canadian French)
8. 1 2  Tuerie dans le Vieux-Québec: les victimes choisies au hasard [VIDÉO], Le Soleil, ‏2020-11-01 (בצרפתית)
9. ↑  "Attacker with sword kills two, injures five in Quebec stabbings". *Reuters* (באנגלית). 2020-11-01. נבדק ב-2021-10-01.
10. ↑  "Quebec stabbing: Two dead after attack by man in medieval clothes". *BBC News* (באנגלית בריטית). 2020-11-01. נבדק ב-2021-10-01.
11. ↑  Ha, Tu Thanh; Perreaux, Les (2020-11-01). "Suspect charged with two counts of first-degree murder in Quebec City sword attack". *The Globe and Mail* (בCanadian English). נבדק ב-2021-10-01.
12. ↑  Quebec City sword attack suspect will go directly to trial, Montreal, ‏2021-06-18 (באנגלית)
13. ↑  "Halloween History". Nyise.org. אורכב מ-המקור ב-31 באוקטובר 2014. נבדק ב-21 בנובמבר 2013. `{{cite web}}`:  (עזרה)
14. ↑  Neavling, Steve (2019-10-31). "Decades long Devil's Night is dead in Detroit with fires disappearing on Halloween Eve". *The Detroit Metro Times*.
15. ↑  Anderson, Richard (2000). "Antique Halloween Postcards and E-cards". shaktiweb.com. אורכב מ-המקור ב-2020-10-27. נבדק ב-14 בספטמבר 2006. `{{cite web}}`:  (עזרה)
16. ↑  Dawn Kroma; Lou Kroma. "Beistle: An American Halloween Giant". Spookshows.com. אורכב מ-המקור ב-2008-07-20. נבדק ב-14 בספטמבר 2006. `{{cite web}}`:  (עזרה)
17. ↑  Ledenbach, Mark B. "A Brief History of Halloween Collectibles". halloweencollector.com. נבדק ב-14 בספטמבר 2006. `{{cite web}}`:  (עזרה)
18. ↑  "Trick-or-treaters can expect Mom or Dad's favorites in their bags this year". National Confectioners Association. 2005. אורכב מ-המקור ב-27 באוגוסט 2006. נבדק ב-14 בספטמבר 2006. `{{cite web}}`:  (עזרה)
19. ↑  "Fun Facts: Halloween". National Confectioners Association. 2005. אורכב מ-המקור ב-12 בספטמבר 2006. נבדק ב-14 בספטמבר 2006. `{{cite web}}`:  (עזרה)
20. ↑  2006 Halloween Consumer Intentions and Actions Survey. Washington, DC: The National Retail Federation.
21. ↑  "Halloween Headquarters". National Retail Federation. נבדק ב-25 באוקטובר 2016. `{{cite web}}`:  (עזרה)
22. ↑  "Village Halloween Parade". *NYCgo.com*. נבדק ב-1 בנובמבר 2017. `{{cite web}}`:  (עזרה)
23. ↑  "SALEM HALLOWEEN EVENTS FESTIVALS ACTIVITIES". *Salemhalloweencity.com*. נבדק ב-1 בנובמבר 2017. `{{cite web}}`:  (עזרה)
24. ↑  Dawson, Mackensie (4 באוקטובר 2014). "7 Halloween events you won't want to miss". *New York Post*. נבדק ב-3 בנובמבר 2018. `{{cite news}}`:  (עזרה)
25. ↑  "Halloween revelers erupt in Madison". Milwaukee Journal Sentinel. 4 בנובמבר 2002. אורכב מ-המקור ב-22 בפברואר 2006. נבדק ב-18 בדצמבר 2007. `{{cite news}}`:  (עזרה)
26. ↑  "Chapel Hill to goblins: stay away". The News & Observer. 31 באוקטובר 2008. אורכב מ-המקור ב-3 בנובמבר 2008. נבדק ב-31 באוקטובר 2008. `{{cite news}}`:  (עזרה)
27. ↑  "Keene City Council rejects pumpkin fest permit". Concord Monitor. 3 באפריל 2015. אורכב מ-המקור ב-7 באפריל 2015. נבדק ב-3 באפריל 2015. `{{cite web}}`:  (עזרה)
28. ↑  Sexton, Adam (24 באפריל 2015). "It's official: Laconia will host this year's pumpkin festival". WMUR-TV. נבדק ב-23 בספטמבר 2015. `{{cite web}}`:  (עזרה)
29. ↑  "Why Don't Dominicans Celebrate Halloween?". *Kiskeya.life*. נבדק ב-1 בנובמבר 2017. `{{cite web}}`:  (עזרה)
30. ↑  Halloween in Australia, Halloween Australia (באנגלית)
31. ↑  Should Australians be Hallo-weaned off Halloween celebrations? | National News | News.com.au, web.archive.org, ‏2009-11-01
32. 1 2  RACHEL BROWNE and JONNO SEIDLER, Hell of a row as kids buy into imported Halloween rituals, The Sydney Morning Herald, ‏2009-10-31 (באנגלית)
33. ↑  "Should Australians be Hallo-weaned off Halloween celebrations? (comments)". news.com.au. 31 October 2009. Archived from the original on 30 October 2013. Retrieved 1 November 2012. web.archive.org
34. ↑  Elissa Griesser, Halloween shouldn't give us the creeps, The Sydney Morning Herald, ‏2012-10-25 (באנגלית)
35. ↑  Kathy Lord, Halloween: a festival that polarises Australians, ABC News, ‏2015-10-30 (ב־Australian English)
36. ↑  Halloween in New Zealand, Kiwi Families (באנגלית)
37. ↑  Halloween, my.christchurchcitylibraries.com (באנגלית)
38. 1 2  Halloween trick or treating: How old is too old? Kiwi parents speak, NZ Herald (באנגלית)
39. ↑  Virginia.ie - About the Festival, web.archive.org, ‏2010-08-19
40. ↑  Pumpkin up the volume Halloween festival fun, independent (באנגלית)
41. ↑  한국의 할로윈데이는 왜 10~20대의 문화가 되었나? - 노컷뉴스, web.archive.org, ‏2022-01-02
42. ↑  "할로윈, 수상한 외래 풍속의 한국 정착기", web.archive.org, ‏2022-01-02
43. 1 2  At Least 149 Dead, 76 Injured in Stampede in Itaewon, Seoul, world.kbs.co.kr (באנגלית)
44. ↑  김계연, [속보 "사망 149명·중상 19명·경상 57명"], 연합뉴스, ‏2022-10-30 (בקוריאנית)
45. ↑  Itaewon crowd surge: Halloween crush in South Korean capital kills 149, BBC News (באנגלית בריטית)
46. ↑  null (2022-10-29). "South Korea Crowd Surge: Update from Choe Sang-Hun". *The New York Times* (באנגלית אמריקאית). ISSN 0362-4331. נבדק ב-2022-10-30.
47. ↑  Scores Killed in Halloween Stampede in Seoul’s Itaewon Neighborhood, VOA (באנגלית)
48. ↑  Death toll rises above 140 in Seoul after Halloween crowd crush, PBS NewsHour, ‏2022-10-29 (באנגלית אמריקאית)
49. ↑  "South Korea Halloween crush kills 120, injures 100 - officials". *BBC News* (באנגלית בריטית). 2022-10-29. נבדק ב-2022-10-30.
50. ↑  תמי ביברינג‏, טריק או טיז?, באתר וואלה!‏, 24 באוקטובר 2010
51. ↑  משנכנס אדר, הרשת חוגגת, באתר ynet, 18 במרץ 2016
52. ↑  כל הפרטים על חגיגות ליל כל הקדושים - "אווירה אפלולית ב-ARIA, מאפרת במייקס פלייס ומסיבה מקסיקסנית ל-Día de los Muertos • המסעדות והפאבים שחוגגים". באתר www.israelhayom.co.il
53. 1 2 3  אילנה שטוטלנד, ‏"סיבה למסיבה": מדוע כל כך הרבה ישראלים חוגגים את ההלואין?, באתר מעריב אונליין, 31 באוקטובר 2018
54. ↑  מגזין - גם אנחנו רוצים את ליל כל הקדושים!, באתר פרוגי, ‏2013-10-31
55. ↑  מוזיאון מגדל דוד: מסיבת ליל כל הקדושים | כל העיר, באתר כל העיר ירושלים, ‏2018-10-25
56. ↑  אתר למנויים בלבד יעל גזית, תעלול או ממתק? ליל כל הקדושים ברחבי הארץ, באתר הארץ, 28 באוקטובר 2018
57. ↑  שלדים ודלועים בבגאז': כך חגגה הקהילה האנגלוסקסית בשרון את ליל כל הקדושים, באתר צומת השרון רעננה, ‏2018-11-09
58. ↑  איפה אפשר לחגוג את ליל כל הקדושים?, באתר חדשות 13
59. ↑  כמו באמריקה: "ליל כל הקדושים" נחגג בשכונת הרמטכ"לים בהוד השרון, באתר mynethodhasharon, ‏2019-11-03
60. 1 2 3  ג'ודי מלץ, תעלול או ממתק - הגרסה היהודית, באתר הארץ, 3 באוקטובר 2012

| ליל כל הקדושים (האלווין) |
| --- |
| נושאים עיקריים | היסטוריה (סאווין • אולהלוטייד) • סמלים • פעילויות • גאוגרפיה • מצוות נוצריות |
| מסורות | תפיסת תפוחים בגיגית מים • כרטיסים • תחפושות • אוכל • טיולי רוחות • ג'ק-או-לנטרן • הדלקת נרות על קברים • תפילה עבור המתים • עוגת נשמה • עץ • תעלול או ממתק • פנגנגאלווה |
| אירועים | מדורה • אטרקציה רדופה (בית הגיהנום) • מלכת דלעת |
| מדיה | ספרים • סרטים • מוזיקה (אלבומים • שירים) • טלוויזיה |
| אירועים קשורים | 

|  |  |
| --- | --- |
| פסטיבל המתים | אובון • צ'וסאו • יום המתים • גאי ג'טרה • פיטרו פקשה • פסטיבל צ'ינגמינג • טוטנסונטאג • פסטיבל רפאים • מצעד הנשמות האבודות |
| פולחן מתים | יום השנה • מנהגי מוות • קדיש • יזכור |

 |
| אירועים אחרים | אלנטייד • יום כל הקדושים • יום כל הנשמות • ליל הקבצנים • ליל השטן • דזיאדי • עיד איל-בורברה • הופ-טו-נאה • קקרי • קרוצ'ון • ליל השובבות • נמהגה • ליל כל הקדושים הישן • יום הסאסי • אמונות טפלות • ויל-או'-דה-ויספ • הובגובלין • טול בטסי |
| ערכים קשורים | אילופ • בית החולים קינגסיט • בן קופר • הבליזארד של ליל כל הקדושים (1991) • סערות השמש של ליל כל הקדושים (2003) • חברת בייסטל |

| נצרות |
| --- |
| השילוש הקדוש (האב • הבן • רוח הקודש) |
| זרמים עיקריים | 

|  |  |
| --- | --- |
| נצרות קתולית | הכנסייה הקתולית • נצרות קתולית מזרחית |
| נצרות פרוטסטנטית | לותרניזם • אנבפטיזם • פנטקוסטליזם • מתודיזם • קווייקרים • קלוויניזם (פרסביטריאניזם) • אנבפטיזם (בפטיזם • מנוניטים • אמיש) • אדוונטיזם (הכנסייה האדוונטיסטית של היום השביעי) • אוונגליזם • ארמיניאניזם (אנ') |
| הכנסייה האנגליקנית | כנסיית אנגליה • אפיסקופלים • פוריטניות |
| נצרות אורתודוקסית | נצרות יוונית-אורתודוקסית • הכנסייה האורתודוקסית הרוסית |
| נצרות אוריינטלית | נצרות קופטית • הכנסייה הארמנית • הכנסייה הסורית-אורתודוקסית • הכנסייה האורתודוקסית האתיופית |
| כנסיית המזרח | הכנסייה האשורית (הנסטוריאנית) |

 | כיתוב=צלב לטיני, אחד מסמלי הנצרותכיתוב=צלב לטיני, אחד מסמלי הנצרות |
| היסטוריה של הנצרות | נצרות קדומה • הוועידות האקומניות • האיקונוקלאזם • פילוג הכנסייה הנוצרית • מסעי הצלב • הפילוג המערבי • הרפורמציה • היסטוריה של המיסיון הנוצרי • תרבות נוצרית • תפקידה של הכנסייה הקתולית בתרבות המערבית |
| חגי הנצרות | חג המולד • חג הפסחא • ליל כל הקדושים • יום פטריק הקדוש • ערב השנה החדשה (סילבסטר) • חג ההודיה • יום המתים • קנדלמאס • יום ולנטיין • חג הצלב • חג השילוש הקדוש |
| לוח השנה הנוצרי | הלוח הגרגוריאני • הלוח היוליאני • ספירת הנוצרים • חגי קדושים נוצריים • ימי חג • חגים ניידים |
| אישים מרכזיים | הבתולה • יוחנן המטביל • 12 השליחים (פטרוס) • פאולוס • אתנסיוס • אוגוסטינוס • אבות הנצרות • תומאס אקווינס • מרטין לותר • ז'אן קלווין |
| תאולוגיה נוצרית | מונותאיזם • השילוש הקדוש • הקרדו • לוגוס כריסטולוגיה • אינקרנציה • הלידה הבתולית צליבת, תחיית ועליית ישו • הביאה השנייה החטא הקדמון • כפרה בנצרות • חסד • גאולה • אנטיכריסט |
| אסכטולוגיה נוצרית | גן עדן • גיהנום • כור המצרף • השטן (לוציפר) • החיה (666) • יום הדין • ארמגדון • ארבעת פרשי האפוקליפסה |
| הפולחן הנוצרי | הסקרמנטים • טבילה • מיסה (סעודת האדון) • קונפירמציה • וידוי חטאים • צלב • איקונין • סקרמנטלים • הצטלבות • ליטורגיה • פולחן רומי • פולחן ביזנטי • קדושים • פולחן קדושים בנצרות • פולחן קברי קדושים |
| קדושים בנצרות |  12 השליחים (פטרוס הקדוש • אנדראס הקדוש • יעקב בן זבדי • יוחנן בן זבדי • פיליפוס הקדוש • ברתולומאוס הקדוש • מתי (מתיוס) • תומאס הקדוש • יעקב בן חלפי • תדאוס הקדוש • שמעון הקנאי • יהודה איש קריות) • יוחנן המטביל • סטפנוס הקדוש • סילבסטר הראשון • ולנטינוס הקדוש |
| כתבים נוצריים | הביבליה (הברית הישנה • הספרים החיצוניים • הברית החדשה • הבשורות) • ספר השעות • הגיוגרפיה |
| ההיררכיה הכנסייתית | אפיפיור (מדינת האפיפיור • ותיקן) • פטריארך • חשמן • ארכיבישוף • בישוף • כומר • דיאקון • נזיר בנצרות |
| מבנים | אדריכלות כנסיות • כנסייה • מנזר • אגן טבילה • בפטיסטריום • קתדרלה • מאוזוליאום • קפלה • בזיליקה |
| יחסים עם היהדות | הפילוג היהודי-נוצרי • תאולוגיית החילופין • אנטישמיות נוצרית • הפולמוס היהודי-נוצרי • הדיאלוג היהודי-נוצרי |
| זרמים הקשורים לנצרות | מורמונים • יהודים למען ישוע • עדי יהוה • יהדות משיחית • העבריים השחורים (העבריים מדימונה) • סובוטניקים • יהודי סן ניקנדרו • נצרות-מדעית |
| קבוצות יהודיות שהתנצרו | אנוסים • פלשמורה • ביתא אברהם • כמנתים |
| פורטל נצרות • מושגים בנצרות |